— Гэта як паглядзець. Музыкантавых у нас у радні шмат, але ж ніхто з бацькоў або сваякоў з музыкай не звязаны. Я — першы. Прытым цікава, што выбар гэты быў маёй ініцыятывай. Менавіта я ў шэсць гадоў закамандаваў, каб мяне адвялі на праслухоўванне ў музычную школу. Быў рукамі і нагамі за, каб туды пайсці, мяне ніколі сілком не цягнулі, як гэта з некаторымі дзецьмі бывае, рваўся заўсёды сам.